ଜୟ ଭାରତ... ISRO ଭଗବଦ୍ ଗୀତା ସମେତ ପ୍ରଧାନମନ୍ତ୍ରୀ ମୋଦୀଙ୍କ ଫୋଟ ମହାକାଶ ପଠାଇଛି ! - Enews Online\nଆଜି ଭାରତୀୟ ମହାକାଶ ଗବେଷଣା ସଂଗଠନ (ISRO) ଶ୍ରୀହାରିକୋଟା ଠାରୁ ପିଏସଏଲଭି-ସି୫୧ ମାଧ୍ୟମରେ ମହାକାଶକୁ ୧୯ଟି ଉପଗ୍ରହ ପଠାଇଛି । ଯେଉଁଥିରେ ବ୍ରାଜିଲର ମଧ୍ୟ ଏକ ଉପଗ୍ରହ ଅଛି । ଯାହାର ନାମ ଆମାଜୋନିଆ-୧ । ଏହା ବ୍ୟତୀତ ଇସ୍ରୋ ପିଏସଏଲଭି-ସି୫୧ ରକେଟ ସହିତ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଫଟୋ ଏବଂ ଭଗବତ ଗୀତା ମହାକାଶକୁ ପଠାଇଛି । ଏଭଳି ପରିସ୍ଥିତିରେ ଅନେକ ଲୋକଙ୍କ ମନରେ ପ୍ରଶ୍ନ ଉଙ୍କି ମାରୁଛି ଯେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଫଟୋ ଏବଂ ଭଗବତ ଗୀତା ଇସ୍ରୋ ଦ୍ୱାରା ମହାକାଶକୁ କାହିଁକି ପଠାଯାଇଛି ?\nବାସ୍ତବରେ ସତୀଶ ଧାୱନ ସାଟେଲାଇଟର ଶୀର୍ଷ ପ୍ୟାନେଲରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଚିତ୍ର ଖୋଦିତ କରାଯାଇଛି ଏବଂ 'ଆତ୍ମନିର୍ଭରଶୀଳ ମିଶନ' ଶବ୍ଦ ଲେଖାଯାଇଛି । ଏହି ଉପଗ୍ରହକୁ ଇସ୍ରୋ ପାଇଁ ସ୍ପେସ କିଡ୍ସ ଇଣ୍ଡିଆ ଦ୍ୱାରା ବିକଶିତ କରାଯାଇଛି ଏବଂ ସ୍ପେସ କିଡ୍ସ ଇଣ୍ଡିଆ ଏହି ଉପଗ୍ରହ ମାଧ୍ୟମରେ ମହାକାଶରେ ବିକିରଣ ଉପରେ ଗବେଷଣା କରିବ । ପ୍ରଧାନମନ୍ତ୍ରୀଙ୍କ ଆତ୍ମନିର୍ଭରଶୀଳ ପଦକ୍ଷେପ ଅନୁଯାୟୀ ଏହି ପଦକ୍ଷେପ ନିଆଯାଇଛି । ତେଣୁ ଏହି ଉପଗ୍ରହରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଚିତ୍ର ଖୋଦିତ ହୋଇଛି ।\nତେବେ ଭଗବତ ଗୀତା ମଧ୍ୟ ଏହି ଉପଗ୍ରହ ସହିତ ମହାକାଶକୁ ପଠାଯାଇଛି । ଭଗବତ ଗୀତାକୁ ମହାକାଶକୁ ନେବାର ପରାମର୍ଶ ସ୍ପେସ କିଡ୍ସ ଇଣ୍ଡିଆର ସିଇଓ ଡ଼॰ ଶ୍ରୀମତୀ କେସନ ଦେଇଛନ୍ତି । ସେ ତାଙ୍କ ଏହି ପଦକ୍ଷେପ ପଛର କାରଣ ବର୍ଣ୍ଣନା କରି କହିଛନ୍ତି ଯେ ବିଶ୍ବର ଅନ୍ୟ ମହାକାଶ ମିଶନଗୁଡିକ ପବିତ୍ର ପୁସ୍ତକ ଯେପରି; ବାଇବେଲ ମହାକାଶକୁ ପଠାଉଛନ୍ତି । ତେବେ ଏଭଳି ପରିସ୍ଥିତିରେ ଭାରତ କାହିଁକି ପଛରେ ରହିବ ! ତେଣୁ ଆମେ ମଧ୍ୟ ଭଗବତ ଗୀତାକୁ ମହାକାଶକୁ ନେବାକୁ ଚିନ୍ତା କରିଛୁ ।\nଆପଣଙ୍କୁ କହିରଖୁଛୁ ଯେ, ଭାରତର ଏହା ୨୦୨୧ ମସିହାର ପ୍ରଥମ ମହାକାଶ ମିଶନ । ଯାହା ସଫଳ ହୋଇଛି ଏବଂ ଏହି ମିଶନ ଅଧୀନରେ ୬୩୭ କିଲୋଗ୍ରାମ ଓଜନ ବିଶିଷ୍ଟ ଆମାଜୋନିଆ-୧ ମଧ୍ୟ ମହାକାଶକୁ ପଠାଯାଇଛି । ଯାହା ବ୍ରାଜିଲର ପ୍ରଥମ ଉପଗ୍ରହ, ଯାହାକି ଭାରତରୁ ଉତକ୍ଷେପଣ କରାଯାଇଛି । ଆମାଜୋନିଆ-୧ ସାହାଯ୍ୟରେ ଆମାଜନ ଅଞ୍ଚଳର ଜଙ୍ଗଲ ଉପରେ ନଜର ରଖାଯାଇପାରିବ ।
